Document ID: 32007D0496

ΑΠΌΦΑΣΗ ΤΗΣ ΕΠΙΤΡΟΠΉΣ
της 13ης Ιουλίου 2007
για την τροποποίηση της απόφασης 2006/415/ΕΚ για τη λήψη ορισμένων μέτρων προστασίας λόγω της εμφάνισης κρουσμάτων γρίπης των πτηνών υψηλής παθογονικότητας του υποτύπου H5N1 σε πουλερικά στην Κοινότητα
[κοινοποιηθείσα υπό τον αριθμό Ε(2007) 3327]
(Κείμενο που παρουσιάζει ενδιαφέρον για τον ΕΟΧ)
(2007/496/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς (1), και ιδίως το άρθρο 9 παράγραφος 4,
την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (2), και ιδίως το άρθρο 10 παράγραφος 4,
την οδηγία 2005/94/ΕΚ του Συμβουλίου, της 20ής Δεκεμβρίου 2005, σχετικά με κοινοτικά μέτρα για την καταπολέμηση της γρίπης των πτηνών και την κατάργηση της οδηγίας 92/40/ΕΟΚ (3), και ιδίως το άρθρο 63 παράγραφος 3,
Εκτιμώντας τα ακόλουθα:
(1)
Με την απόφαση 2006/415/ΕΚ της Επιτροπής, της 14ης Ιουνίου 2006, για τη λήψη ορισμένων μέτρων προστασίας λόγω της εμφάνισης κρουσμάτων γρίπης των πτηνών υψηλής παθογονικότητας του υποτύπου H5N1 σε πουλερικά στην Κοινότητα και για την κατάργηση της απόφασης 2006/135/ΕΚ (4), θεσπίζονται ορισμένα μέτρα προστασίας ώστε να προληφθεί η διάδοση της γρίπης των πτηνών, συμπεριλαμβανομένου του καθορισμού των περιοχών Α και Β μετά την υποψία ή την εκδήλωση κρούσματος γρίπης των πτηνών.
(2)
Μετά την εμφάνιση κρουσμάτων γρίπης των πτηνών υψηλής παθογονικότητας του υποτύπου H5N1 στην Τσεχική Δημοκρατία, η Επιτροπή ενέκρινε την απόφαση 2007/434/ΕΚ, της 21ης Ιουνίου 2007, για την τροποποίηση της απόφασης 2006/415/ΕΚ σχετικά με τη λήψη ορισμένων μέτρων προστασίας λόγω της εμφάνισης κρούσματος γρίπης των πτηνών υψηλής παθογονικότητας του υποτύπου H5 σε πουλερικά στην Τσεχική Δημοκρατία (5).
(3)
Τις επόμενες μέρες, η Επιτροπή ενέκρινε την απόφαση 2007/454/ΕΚ, της 29ης Ιουνίου 2007, σχετικά με την τροποποίηση της απόφασης 2006/415/ΕΚ για τη λήψη ορισμένων μέτρων προστασίας λόγω της εμφάνισης κρουσμάτων γρίπης των πτηνών υψηλής παθογονικότητας του υποτύπου H5N1 σε πουλερικά στην Κοινότητα (6) για την επικύρωση των περιοχών A και B της Τσεχικής Δημοκρατίας και τον καθορισμό της διάρκειας του καθορισμού των εν λόγω περιοχών.
(4)
Μετά την εμφάνιση κρουσμάτων γρίπης των πτηνών υψηλής παθογονικότητας του υποτύπου H5N1 στη Γερμανία, η Επιτροπή ενέκρινε την απόφαση 2007/483/ΕΚ, της 9ης Ιουλίου 2007, για την τροποποίηση της απόφασης 2006/415/ΕΚ σχετικά με τη λήψη ορισμένων μέτρων προστασίας λόγω της εμφάνισης κρούσματος γρίπης των πτηνών υψηλής παθογονικότητας του υποτύπου H5N1 σε πουλερικά στη Γερμανία (7).
(5)
Η Επιτροπή εξέτασε τα μέτρα αυτά σε συνεργασία με τη Γερμανία και είναι ικανοποιημένη από το γεγονός ότι τα σύνορα των περιοχών Α και Β που καθορίστηκαν από την αρμόδια αρχή του οικείου κράτους μέλους βρίσκονται σε ικανοποιητική απόσταση από το ακριβές σημείο της εστίας. Συνεπώς, μπορούν να επικυρωθούν οι περιοχές A και B της Γερμανίας και να καθοριστεί η διάρκεια του καθορισμού των εν λόγω περιοχών.
(6)
Στο παρόν στάδιο, τα προσωρινά μέτρα προστασίας που προβλέπονται από τις αποφάσεις 2007/434/ΕΚ και 2007/483/ΕΚ πρέπει να επιβεβαιωθούν. Επιπλέον, η επιδημιολογική κατάσταση του κρούσματος γρίπης των πτηνών σε πουλερικά στην Τσεχική Δημοκρατία απαιτεί τροποποίηση των απαγορευμένων περιοχών και της διάρκειας των μέτρων.
(7)
Επιπλέον, η Ουγγαρία και το Ηνωμένο Βασίλειο κοινοποίησαν στην Επιτροπή ότι όλα τα μέτρα ελέγχου σχετικά με τα κρούσματα γρίπης των πτηνών υψηλής παθογονικότητας του υποτύπου H5N1 στην επικράτειά τους έπαυσαν να ισχύουν στις 12 Μαρτίου 2007 και ότι, επομένως, τα μέτρα που θεσπίστηκαν σύμφωνα με το άρθρο 4 παράγραφος 2 για τις περιοχές Α και Β δεν είναι πλέον αναγκαία.
(8)
Συνεπώς, η απόφαση 2006/415/ΕΚ πρέπει να τροποποιηθεί ανάλογα.
(9)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 2006/415/ΕΚ αντικαθίσταται από το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 13 Ιουλίου 2007.

Labels: 0
6